เควิน โอเวนส์

เควิน แยนนิก สตีน (Kevin Yannick Steen; 7 พฤษภาคม ค.ศ. 1984) เป็นนักมวยปล้ำอาชีพชาวแคนาดาที่เซ็นสัญญากับ WWE ภายใต้ชื่อ เควิน โอเวนส์ (Kevin Owens) เป็นแชมป์ยูนิเวอร์แซล WWE แชมป์แกรนด์สแลมคนที่ 23 ของ WWE เคยปล้ำในสมาคมริงออฟออเนอร์(ROH) เป็นแชมป์โลก ROH และแชมป์โลกแท็กทีม ROH, ใน Pro Wrestling Guerrilla (PWG) เป็นทั้งแชมป์โลก PWG และแชมป์โลกแท็กทีม PWG, ใน All American Wrestling (AAW) ได้แชมป์เฮฟวีเวท, และ Combat Zone Wrestling (CZW) ได้แชมป์ไอรอนแมน เป็นคนที่ 4 ที่ได้แชมป์โลกทั้ง WWE และ ROH

ชีวิตวัยเด็ก
Kevin Yanick Steen เกิดเมื่อวันที่ 7 พฤษภาคม ค.ศ. 1984 ที่เมือง Saint-Jean-sur-Richelieu ในภูมิภาค Montérégie ตะวันออก ของรัฐควิเบก ประเทศแคนาดา และเติบโตที่เมือง Marieville ซึ่งอยู่ห่างจากมอนทรีออลไปทางตะวันออกประมาณ 29 กิโลเมตร (18 ไมล์) เขามีพี่ชายชื่อ Edward Lower Steen มีเชื้อสาย ฝรั่งเศสและไอริช และพูดภาษาฝรั่งเศสแบบควิเบกเป็นภาษาแม่ Steen เรียนภาษาอังกฤษด้วยการเลียนเสียงสิ่งที่ได้ยินจากการดูรายการ WWF Monday Night Raw เขาเคยเล่นกีฬาหลายประเภท เช่น ฮอกกี้น้ำแข็ง, ฟุตบอล และเบสบอล แต่ไม่เคยคิดจะจริงจังกับการทำอาชีพด้านกีฬาเหล่านี้ โดยเฉพาะฟุตบอล หลังจากเขาได้รับบาดเจ็บเมื่ออายุ 11 ปี
ต่อมาเขาเริ่มสนใจอยากเป็นนักมวยปล้ำอาชีพ หลังจากที่ได้ดูเทปแมตช์ระหว่าง Diesel กับ Shawn Michaels ในศึก WrestleMania XI ร่วมกับพ่อของเขา

เส้นทางอาชีพ
ช่วงแรกเริ่ม (2000–2004)
เมื่ออายุ 14 ปี พ่อแม่ของ Steen อนุญาตให้เขาเริ่มฝึกกับ Serge Jodoin นักมวยปล้ำจากควิเบก ในปีถัดมา Steen ก็เริ่มฝึกกับ Jacques Rougeau เขายังได้ฝึกกับ Terry Taylor ซึ่งเขาเรียกว่าเป็น “ครูฝึกหลัก” ของตน Steen ลงแข่งขันแมตช์แรกเมื่อวันที่ 7 พฤษภาคม ค.ศ. 2000 (ตรงกับวันเกิดอายุครบ 16 ปีของเขา) ที่เมือง L'Assomption รัฐควิเบก เขาฝึกกับ Rougeau และปล้ำให้กับค่ายของ Rougeau เป็นเวลา 4 ปี ก่อนจะเริ่มออกไปปล้ำให้กับค่ายมวยปล้ำต่าง ๆ ในแคนาดา

สมาคมอิสระ (2003–2014)
เขาเป็นนักมวยปล้ำชาวแคนาดาที่สุดยอดฝีมือคนนึงของประเทศก็ว่าได้!!! เขาฝึกมวยปล้ำในแคนาดา เขาก็ได้เข้ามาปล้ำใน CZW ปี 2004 ศึก High Stakes ปล้ำจนถึงปี 2006 แล้วก็ได้ปล้ำให้กับ PWG ในปี 2005 ควบคู่ไปพร้อมกับ CZW และก็ได้ปล้ำให้กับ PWG ไปพร้อมๆกับ ROH ที่เริ่มปล้ำให้ในปี 2007 แล้วในปี 2008 เขาก็ได้กลับไปปล้ำ CZW แต่ก็ไม่ได้ยาวนานอะไร!!! เขาก็สร้างผลงานไว้มากมายโดยเฉพาะแชมป์โลก IWS สมัยอยู่แคนาดา 3สมัย, แชมป์โลก PWG 3สมัย, แชมป์โลก ROH 1สมัย และแชมป์แท็กทีมของ PWG 3สมัย และแชมป์แท็กทีมของ ROH 1สมัย

ต้นยุค 2000 Steen และ El Generico (นักมวยปล้ำชาวแคนาดาเช่นกัน) ได้เจอกันในสมาคม International Wrestling Syndicate (IWS) ที่มอนทรีออล ทั้งสองเริ่มจากการเป็นคู่แข่ง แต่ต่อมากลายเป็นทีมแท็กทีมที่ชื่อว่า Steenerico
จุดเด่นคือความต่างกันชัดเจน:
Steen = อ้วน ตัวใหญ่ ดุดัน ปากเก่ง
Generico = ใส่หน้ากากสไตล์ luchador (ภาษาสเปนกะโหลกแตก), เป็น “babyface” ขวัญใจแฟน ๆ เดือนธันวาคม 2009 ในศึก Final Battle Steen หักหลัง Generico หลังจากแพ้แมตช์แท็กทีม ตั้งแต่นั้นพวกเขาก็กลายเป็นศัตรูคู่อาฆาตใน ROH Steen เปลี่ยนเป็น heel โหด ๆ ใช้ฉายา “Wrestling’s Worst Nightmare”
Generico เป็น face ที่แฟนเชียร์สุดใจ ปี 2010–2011 ทั้งคู่ต่อสู้กันยาวนาน ไฮไลท์คือแมตช์ Fight Without Honor (Final Battle 2010):
Steen แพ้ และถูกบังคับให้ออกจาก ROH ชั่วคราว
เป็นหนึ่งในแมตช์ที่แฟน ๆ จำได้มากที่สุดของ ROH
ปี 2011 Steen กลับเข้า ROH ในคาแรกเตอร์ที่ดุดันกว่าเดิม
เขาขึ้นถึงตำแหน่ง ROH World Champion ในปี 2012
ส่วน Generico ก็ยังคงเป็น face ขวัญใจ ก่อนจะออกจาก ROH และไป WWE (กลายเป็น Sami Zayn)

ดับเบิลยูดับเบิลยูอี (2014–ปัจจุบัน)
12 สิงหาคม 2014 มีประกาศว่าเขาได้เซ็นสัญญากับ WWE และเข้าร่วมสังกัดค่ายพัฒนาทักษะ NXT ในวันที่ 25 สิงหาคม เขาได้รับชื่อใหม่ว่า เควิน โอเวนส์ และ NXT ได้ออกวิดีโอโปรโมตตั้งแต่วันที่ 20 พฤศจิกายนการเปิดตัวครั้งแรกของเขาที่จะเกิดขึ้น; โอเวนส์รายละเอียดว่าเขาได้ปล้ำเป็นเวลา 14 ปีก่อนที่จะทำให้มันเป็นไป WWE หลังจากที่ต้องเผชิญกับ (และกลายเป็นเพื่อนกับ) อีกหลายปัจจุบัน WWE มวยปล้ำหรือ NXT วงจรอิสระปีที่ผ่านมา แต่ WWE ลงนามพวกเขาครั้งแรก ตอนนี้เขาอยู่ที่นี่, โอเวนส์ประกาศว่าเขาจะต่อสู้กับทุกคนและทุกคนเพราะการต่อสู้เป็นวิธีที่ดีที่สุดที่เขาจะให้ครอบครัวของเขา

ใน NXT TakeOver: R Evolution โอเวนส์ได้เปิดตัวขึ้นปล้ำครั้งแรกโดยชนะซีเจ พาร์เกอร์ คืนเดียวโอเวนส์ได้มาลอบทำร้ายเพื่อนรักอย่าง แซมี เซย์น (อดีต เอล เจเนริโก) หลังจากที่คว้าแชมป์ NXTมาได้ จากนั้นโอเวนส์ได้ขอชิงแชมป์ NXT จากเซนใน NXT TakeOver: Rival และโอเวนส์ก็เป็นฝ่ายชนะได้แชมป์ NXT สมัยแรก (สองเดือนหลังจากเปิดตัว) ในรอว์ วันที่ 18 พฤษภาคม 2015 โอเวนส์ได้เปิดตัวค่ายหลักโดยมาเล่นงานจอห์น ซีนา เจ้าของแชมป์ยูเอสในตอนนั้น และได้เจอกันในแบบนอกรอบในอิลิมิเนชั่น แชมเบอร์ (2015) โดยโอเวนส์เอาชนะไปได้ในแมตช์เปิดตัว ในมันนีอินเดอะแบงก์ (2015) โอเวนส์ได้แพ้ให้กับซีนา หลังแมตช์โอเวนส์ได้มาเล่นงานซีนา และจับใส่ท่า Pop-up powerbomp กับขอบเวที ในรายการพิเศษ WWE The Beast in the East ที่โตเกียว, ญี่ปุ่น โอเวนส์เสียแชมป์ NXT ให้กับฟิน บาเลอร์ หลังจากที่ครองแชมป์มาเป็นเวลา 143 วัน ในแบทเทิลกราวด์ (2015) โอเวนส์ได้ชิงแชมป์ยูเอสกับซีนา แต่โอเวนส์ก็แพ้ไปด้วยท่าซับมิสชั่น STF ในNXT TakeOver: Brooklyn โอเวนส์ได้รีแมตช์ชิงแชมป์ NXT กับบาเลอร์ในแมตช์ไต่บันได แต่ก็ไม่สามารถคว้าแชมป์คืนมาได้ คืนต่อมาได้ร่วมปล้ำซัมเมอร์สแลม (2015) โดยเอาชนะซีซาโรไปได้

ในไนท์ออฟแชมเปียนส์ (2015)โอเวนส์คว้าแชมป์อินเตอร์คอนติเนนทัลสมัยแรกได้จากไรแบ็ก และเป็นเข็มขัดแชมป์เดี่ยวเส้นแรกของเขาในค่ายหลัก WWE ในโชว์พิเศษWWE Live from Madison Square Gardenป้องกันแชมป์ครั้งแรกชนะคริส เจริโคไปได้ ในเฮลอินเอเซล (2015)สามารถป้องกันแชมป์จากไรแบ็กได้ โอเวนส์ได้เข้าร่วมทัวร์นาเมนต์เพื่อตำแหน่งแชมป์โลกเฮฟวี่เวท WWEที่ว่างอยู่ โดยแพ้ให้ดีน แอมโบรสในรอบรองที่เซอร์ไวเวอร์ซีรีส์ (2015) ในทีแอลซี (2015)เสียแชมป์อินเตอร์ให้กับแอมโบรส ในรอยัลรัมเบิล (2016)แพ้แอมโบรสในแมตช์แลสแมนสแตนดิ้งชิงแชมป์อินเตอร์ คืนเดียวกันได้เข้าร่วมรอยัลรัมเบิลแต่ก็ถูกเหวี่ยงออกโดยอดีตเพื่อนอย่างแซมี เซย์น ในรอว์ 15 กุมภาพันธ์โอเวนส์สามารถคว้าแชมป์อินเตอร์คืนได้เป็นสมัยที่2 แบบ 5 เส้า (Fatal 5-Way) โอเวนส์ได้ร่วมปล้ำเรสเซิลเมเนีย ครั้งที่ 32โดยป้องกันแชมป์อินเตอร์แบบไต่บันได 7 คน แต่ก็เสียให้แซค ไรเดอร์ ในเพย์แบ็ก (2016)ชนะเซย์นไปได้ ในเอ็กซ์ตรีมรูลส์ (2016)ได้ชิงแชมป์อินเตอร์สี่เส้าซึ่งเดอะมิซป้องกันแชมป์ได้ ในมันนีอินเดอะแบงก์ (2016)โอเวนส์แพ้ในมันนีอินเดอะแบงก์แลดเดอร์แมตช์ครั้งแรกของเขา

19 กรกฎาคมโอเวนส์ได้ถูกดราฟท์ไปรอว์ ในแบทเทิลกราวด์ (2016)แพ้เซย์นเป็นการจบเรื่องราว ต่อมาได้มีบทเป็นเพื่อนกับคริส เจริโค ในรอว์ 29 สิงหาคมโอเวนส์ได้ชนะสี่เส้าคว้าแชมป์ยูนิเวอร์แซล WWEสมัยแรกได้สำเร็จ จากการช่วยเหลือจากทริปเปิลเอช จากนั้นได้เปิดศึกกับเซท รอลลินส์ โดยโอเวนส์สามารถป้องกันแชมป์เอาไว้ได้ทั้งในแคลชออฟแชมเปียนส์ (2016) และเฮลอินเอเซล (2016) จากการช่วยเหลือของเพื่อนซี้อย่างเจริโค ในโรดบล็อก: เอ็นด์ออฟเดอะไลน์สามารถป้องกันแชมป์กับโรแมน เรนส์ได้โดยการถูกเจริโคใส่ Codebreaker ช่วยให้โอเวนส์ชนะฟาล์ว ในรอว์ 9 มกราคมโอเวนส์ได้ช่วยเจริโคให้คว้าแชมป์ยูเอสได้จากเรนส์แบบแฮนดิแคป ในรอยัลรัมเบิล (2017)ต้องป้องกันแชมป์กับเรนส์แบบไม่มีกฏกติกาโดยเจริโคถูกขังในกรงฉลามอยู่เหนือเวที แต่โอเวนส์ก็ป้องกันแชมป์ไว้ได้โดยการช่วยเหลือจากบรอน สโตรว์แมน ในรอว์ 13 กุมภาพันธ์ได้หักหลังได้เจริโคในงานฉลอง "Festival of Friendship" ยุติบทบาทเพื่อนที่แสนดี ในฟาสต์เลน (2017)ได้เสียแชมป์ให้โกลด์เบิร์กโดยการก่อกวนของเจริโค หลังจากครองแชมป์เป็นเวลา 188 วัน ในเรสเซิลเมเนีย ครั้งที่ 33ได้แชมป์ยูเอสจากเจริโค

เมษายน 2017 โอเวนส์ได้ย้ายมาสแมคดาวน์ในฐานะแชมป์ยูเอส แต่ในเพย์แบ็ก (2017)ได้เสียแชมป์ให้เจริโคทำให้ย้ายตามมาสแมคดาวน์ด้วย สองวันถัดมาโอเวนส์ก็ได้คืนสมัยที่2 Live event 7 กรกฎาคม ที่เมดิสันสแควร์การ์เดน เสียแชมป์ให้เอเจ สไตส์ ก่อนจะกระชากคืนได้ในแบทเทิลกราวด์ (2017)เป็นสมัยที่3 และเสียคืนให้เอเจเพียง2วัน ในเฮลอินเอเซล (2017)ได้เอาชนะเชน แม็กแมนโดยการช่วยเหลือจากแซมี เซย์น ทำให้กลับมาเป็นเพื่อนกันอีกครั้งhttps://www.cagesideseats.com/wwe/2017/10/10/16456830/sami-zayn-explains-why-he-helped-kevin-owens ในรอยัลรัมเบิล (2018)โอเวนส์กับเซย์นได้ร่วมชิงแชมป์ WWE กับเอเจ สไตส์แบบแฮนดิแคป 2 ต่อ 1 พร้อมประกาศว่าจะเป็นแชมป์ร่วมกันครั้งแรกในประวัติศาสตร์ แต่ก็ไม่ได้แชมป์ ในสแมคดาวน์ 6 กุมภาพันธ์ โอเวนส์ต้องเจอกับเซย์นเพื่อสิทธิ์ชิงแชมป์กับเอเจในฟาสต์เลน (2018) ผลปรากฏว่าเอเจมาก่อกวน ไบรอันจึงประกาศให้เป็นสามเส้า ก่อนจะกลายมาเป็นหกเส้าในเวลาต่อมา สุดท้ายก็อดแชมป์เพราะเชนมาก่อกวนทั้งโอเวนส์กับเซย์น 2วันต่อมาทั้งคู่ได้กระทืบเชนจนเละ สัปดาห์ต่อมาทั้งคู่ได้ถูกไบรอันไล่ออก(ในบท)ก่อนจะกระทืบไบรอันเละไปอีกคน อีกสัปดาห์ต่อมาไบรอันประกาศจับคู่กับเชนเจอโอเวนส์และเซย์นที่เรสเซิลเมเนีย ครั้งที่ 34โดยถ้าพวกเขาชนะก็จะได้รับจ้างกลับมา แต่สุดท้ายทั้งคู่ก็แพ้

รอว์คืนต่อมาโอเวนส์กับเซย์นได้มาของานกับ GM ของรอว์ เคิร์ต แองเกิลแต่แองเกิลบอกว่ามีที่ว่างแค่ตำแหน่งเดียวเท่านั้นเลยจัดให้ทั้งคู่เจอกันเพื่อเซ็นสัญญาสังกัดรอว์แต่ก็แพ้นับ 10 ทั้งคู่ทำให้ไม่มีใครได้งาน แต่อย่างไรก็ตาม ในสัปดาห์ต่อมาทั้งคู่ก็ได้รับการเซ็นสัญญาโดย Commissioner ของรอว์ สเตฟานี แม็กแมน ทำให้ทั้งคู่ได้เป็นสตาร์ของรอว์ หลังจากที่เซย์นได้รับบาดเจ็บต้องพักหลายเดือนทำให้โอเวนส์ต้องฉายเดี่ยวและไปเปิดศึกเจอกับบรอน สโตรว์แมนในแมตช์กรงเหล็กศึกเอ็กซ์ตรีมรูลส์ (2018)ซึ่งโอเวนส์เป็นฝ่ายชนะโดยการถูกบรอนเหวี่ยงออกจากยอดกรงลงมาอัดโต๊ะผู้บรรยาย ต่อมาโอเวนส์ได้ขอท้าชิงกระเป๋าสัญญามันนีอินเดอะแบงก์กับบรอนในซัมเมอร์สแลม (2018)แต่ไม่สำเร็จ ในรอว์ 27 สิงหาคมหลังจากที่แพ้เซท รอลลินส์ในการชิงแชมป์อินเตอร์นั้นโอเวนส์ได้ประกาศลาออก "I Quit" ก่อนจะเดินกลับไปหลังเวที แต่เพียงแค่สัปดาห์เดียวโอเวนส์ก็กลับมาโดยเล่นงานบ็อบบี แลชลีย์ ในเดือนตุลาคม 2018 โอเวนส์ได้เข้ารับการผ่าตัดเข่าจากการบาดเจ็บสะสม

ในสแมคดาวน์ 26 กุมภาพันธ์ 2019 โอเวนส์ได้กลับมาอีกครั้งโดยวินซ์ แม็กแมนให้สิทธิ์โอเวนส์ชิงแชมป์ WWE กับแดเนียล ไบรอันใน Fastlane แทนโคฟี คิงส์ตันที่ถูกวินซ์ปลดตำแหน่งผู้ท้าชิง แต่โอเวนส์ก็ไม่สามารถคว้าแชมป์ได้ ต่อมาหลังจากโคฟีคว้าแชมป์จากไบรอันได้ในเรสเซิลเมเนีย ครั้งที่ 35 โอเวนส์ก็ได้ทำทีเป็นขอเข้าร่วมกลุ่มเดอะนิวเดย์แทนบิ๊กอีที่บาดเจ็บโดยใช้ชื่อว่า Big O แต่เพียงสัปดาห์เดียวโอเวนส์ก็หักหลังกลุ่มและประกาศจะท้าชิงแชมป์ WWE กับโคฟี แต่ไม่สามารถคว้าแชมป์ได้ ต่อมาก็ได้ไปรวมทีมกับแซมี เซย์นอีกครั้งช่วงสั้นๆ ก่อนจะกลับมาเป็นฝ่ายธรรมะและเปิดศึกกับเชน แม็กแมนโดยเอาชนะเชนไปได้ใน SummerSlam ที่มีอาชีพของโอเวนส์เป็นเดิมพันhttps://www.wwe.com/videos/kevin-owens-rants-against-shane-mcmahon-smackdown-live-july-9-2019https://www.wwe.com/videos/roman-reigns-vs-dolph-ziggler-smackdown-live-july-9-2019 แต่ต่อมาก็ถูกเชนไล่ออกจากการที่เป็นกรรมการในแมตช์ของเชนและไม่สามารถทำให้เชนชนะได้ ในสแมคดาวน์ตอนแรกทางช่อง FOX (4 ตุลาคม 2019) โอเวนส์สามารถเอาชนะเชนไปได้ในการไต่บันไดชิงกระเป๋าสัญญาทำให้โอเวนส์ได้กลับมา WWE อีกครั้งและเชนถูกไล่ออก ต่อมาโอเวนส์ก็ถูกดราฟท์มารอว์ และเปิดศึกระยะยาวกับเซท รอลลินส์เอาชนะไปได้ในกติกาไม่มีการปรับแพ้ฟาล์วที่เรสเซิลเมเนีย ครั้งที่ 36

ในปลายปี 2020 โอเวนส์ได้เปิดศึกท้าชิงแชมป์ยูนิเวอร์แซลกับโรแมน เรนส์ถึง 3 ครั้งทั้งใน TLC กติกาใช้โต๊ะ บันได เก้าอี้, แมตช์กรงเหล็กใน SmackDown และใน Royal Rumble กติกา Last Man Standing แต่โอเวนส์ก็เป็นฝ่ายแพ้ทุกครั้ง ในเรสเซิลเมเนีย ครั้งที่ 37เอาชนะแซมี เซย์นไปได้โดยมีโลแกน พอลอยู่ข้างเวทีก่อนจะจับโลแกนใส่สตันเนอร์ ในศึกเฮลอินเอเซลแพ้คืนให้เซย์น แต่ก็เอาชนะคืนไปได้ในกติกา Last Man Standing ทำให้ได้สิทธิ์เข้าร่วมมันนีอินเดอะแบงก์แต่ชิงไม่สำเร็จ ในเดือนตุลาคม 2021 ได้ถูกดราฟท์มาสังกัดรอว์และได้เป็นอธรรมอีกครั้งโดยเล่นงานแชมป์ WWE อย่างบิ๊กอี ปี 2022 ในเรสเซิลเมเนีย ครั้งที่ 38โอเวนส์ได้ออกมาจัดรายการ KO Show โดยมีสโตน โคลด์ สตีฟ ออสตินเป็นแขกรับเชิญพิเศษก่อนจะท้าเจอกันในรูปแบบไม่มีกฎกติกาเป็นคู่เอกและยังเป็นแมตช์แรกของออสตินในรอบ 19 ปีโดยโอเวนส์เป็นฝ่ายแพ้ไป ในเดือนสิงหาคมได้กลับมาเป็นธรรมะอีกครั้ง และได้ร่วมทีมกับแซมี เซย์นอีกครั้งเพื่อปราบเดอะบลัดไลน์และสามารถคว้าแชมป์อันดิสพิวเต็ดแท็กทีมกับดิอูโซส์ในคู่เอกเรสเซิลเมเนีย ครั้งที่ 39ทำให้โอเวนส์เป็นแชมป์แกรนด์สแลมคนที่ 16 ของ WWE และยังเป็นแชมป์เส้นแรกในรอบ 6 ปี นอกจากนี้ยังเป็นคู่เอกในเรสเซิลเมเนียครั้งที่ 2 ติดต่อกันของโอเวนส์ Dave Meltzer ได้ให้คะแนนแมตช์นี้ถึง 5 ดาวเป็นครั้งแรกในอาชีพของโอเวนส์ ก่อนที่ในศึกเพย์แบ็กจะเสียแชมป์ให้กับสมาชิกเดอะ จัดจ์เมนท์ เดย์อย่างฟิน บาเลอร์และแดเมียน พรีสต์

ในเดือนตุลาคม 2023 โอเวนส์ได้เทรดมาอยู่สแมคดาวน์แลกกับเจย์ อูโซที่ย้ายไปรอว์ ทำให้ต้องแยกทีมกับเซย์นโดยปริยาย หลังจากมาอยู่สแมคดาวน์โอเวนส์ก็ได้เปิดศึกกับแชมป์ยูเอส โลแกน พอล โดยชนะทัวร์นาเมนต์หาผู้ท้าชิงแชมป์ยูเอสในศึกรอยัลรัมเบิล 2024 แต่ไม่ได้แชมป์เพราะใช้สนับมือต่อยโลแกนจนถูกปรับแพ้ฟาล์ว ในเรสเซิลเมเนีย ครั้งที่ 40 โอเวนส์ได้ชิงแชมป์ยูเอสแบบสามเส้ากับโลแกน พอล(แชมป์)และแรนดี ออร์ตันแต่ไม่สามารถกระชากแชมป์จากพอลได้ ในเดือนตุลาคม 2024 โอเวนส์ได้กลายเป็นอธรรมอีกครั้งโดยการเล่นงานแชมป์อันดิสพิวเต็ด WWE โคดี โรดส์ และเปิดศึกกันเพื่อตำแหน่งแชมป์แต่ก็ไม่สามารถคว้าแชมป์ได้ ต่อมาได้ทำร้ายเพื่อนรักอย่างแซมี เซย์นเพราะไม่ช่วยเขากระชากแชมป์จากโคดี ทั้งคู่จึงได้เจอกันในรูปแบบ Unsanctioned ในศึกอิลิมิเนชั่น แชมเบอร์ 2025 โดยเป็นโอเวนส์ที่เอาชนะไปได้ และจะเล่นงานเซย์นหลังแมตช์แต่แรนดี ออร์ตันออกมาช่วยไว้ ออร์ตันได้ท้าโอเวนส์ให้เจอกันในเรสเซิลเมเนีย ครั้งที่ 41 แต่ว่าโอเวนส์มีอาการบาดเจ็บต้องเข้ารับการผ่าตัดที่คอ ทำให้ต้องพักเป็นเวลาหลายเดือนไม่สามารถร่วมปล้ำเมเนียได้

สไตล์การปล้ำ
ท่าไม้ตาย: Pop-up Powerbomb, Stunner (รับสืบทอดจาก Stone Cold), Package Piledriver (ใช้ในอินดี้, WWE ไม่อนุญาต)
จุดเด่น: แม้น้ำหนักตัวเยอะ แต่เคลื่อนไหวคล่องแคล่ว ทำท่าพลิกแพลงและกระโดดได้ดี
คาแรกเตอร์: ปากเก่ง กวนประสาท มีทั้งมุมนักสู้เพื่อครอบครัว และตัวร้ายเจ้าเล่ห์

สื่ออื่นๆ
ในปี 2012 Ring of Honor (ROH) ได้ออกชุดดีวีดีสองแผ่นในชื่อ Kevin Steen: Ascension to the Top ที่เล่าเรื่องราวสองปีแรกของเขากับสมาคม และ Kevin Steen: Descent into Madness ที่ครอบคลุมช่วงการปล้ำเดี่ยวระหว่างปี 2009 ถึง 2010 ในปี 2013 ROH ได้ออกดีวีดีชื่อ Kevin Steen: Hell Rising ซึ่งรวมทั้งแมตช์ที่ดีที่สุดของเขาในสมาคมและการสัมภาษณ์เชิงลึก (shoot interview) โดยสตีนได้เล่ารายละเอียด โดยเฉพาะความสัมพันธ์ของเขากับจิม คอร์เน็ตต์ และการวางบทของ ROH ดีวีดีชุดนี้ถูกถอดออกจากร้านออนไลน์ของ ROH ไม่นานหลังวางจำหน่าย แต่ก็ถูกนำกลับมาขายในช่วงเทศกาลคริสต์มาสปี 2013 หลังจากที่เขาอำลาสมาคม ROH ได้ออกชุดดีวีดีอีกหนึ่งชุดจำนวนสามแผ่นในชื่อ Thanks Steen Thanks ซึ่งรวมแมตช์ตั้งแต่ช่วงปลายการครองแชมป์ของเขาจนถึงแมตช์สุดท้ายกับสมาคม

ชีวิตส่วนตัว
สตีนแต่งงานกับคารินา ลาแมร์ ในปี 2007 พวกเขามีลูกชายชื่อโอเวน (ตั้งชื่อตามโอเวน ฮาร์ต โดยสตีนอุทิศชื่อบนสังเวียน WWE ของเขาให้ทั้งลูกชายและฮาร์ต) และลูกสาวชื่อเอโลดี ไลลา ในช่วงท้ายของงาน DDT4 Night One เดือนพฤษภาคม 2008 ตอนนั้นโอเวนมีอายุหกเดือน ได้ปรากฏตัวในเซ็กเมนต์กับเอ็กซ์คาลิเบอร์ ซึ่งเอ็กซ์คาลิเบอร์เรียกเขาว่า “ขี้เหร่” ทำให้สตีนใช้ท่าแพ็กเกจไพล์ไดรเวอร์ใส่เอ็กซ์คาลิเบอร์ติดต่อกันสามครั้ง ก่อนจะวางโอเวนทับบนตัวเอ็กซ์คาลิเบอร์เพื่อทำการกดนับสาม

สตีนเป็นเพื่อนสนิทกับแรมี เซบี นักมวยปล้ำชาวแคนาดาเช่นกัน ซึ่งปัจจุบันเป็นที่รู้จักใน WWE ในนามแซมี เซย์น โดยทั้งคู่เคยจับคู่เป็นทีมและเคยเป็นคู่ปรับกันหลายครั้งตั้งแต่เจอกันครั้งแรกในปี 2002

สตีนเป็นแฟนเพลงของนักร้องคันทรีชาวแคนาดา ชาเนีย ทเวน ทั้งสองได้พบกันที่การแสดงคอนเสิร์ตในมอนทรีออลปี 2018 ซึ่งเขาได้ขึ้นไปบนเวทีด้วย และชาเนียสัญญาว่าเธอจะร้องเพลง "When" ให้เขา ถ้าเขาสามารถเอาชนะคู่ปรับในตอนนั้นอย่างบรอน สโตรว์แมน

ผลงานแชมป์และรางวัล

 All American Wrestling
 AAW Heavyweight Championship (1 time)
 Capital City Championship Combat
 C4 Championship (1 time)
 C4 Tag Team Championship (1 time) – with Mike Bailey
 C4 Championship Tournament (2009)
 Combat Zone Wrestling
 CZW Iron Man Championship (1 time)
Elite Wrestling Revolution
EWR Heavyweight Championship (2 times, inaugural)
Elite 8 (2005)
EWR Championship Tournament (2004)
 International Wrestling Syndicate
 IWS Canadian Championship (1 time)
 IWS World Heavyweight Championship (3 times)
 North Shore Pro Wrestling
 NSPW Championship (1 time)
 Pro Wrestling Guerrilla
 PWG World Championship (3 times)
 PWG World Tag Team Championship (3 times) – with El Generico (2) and Super Dragon (1)
 Pro Wrestling Illustrated
 Ranked No. 3 of the top 500 singles wrestlers in the PWI 500 in 2017
 Quebec Wrestling Hall of Fame
 Class of 2017
 Ring of Honor
 ROH World Championship (1 time)
 ROH World Tag Team Championship (1 time) – with El Generico
 ROH World Championship No. 1 Contender Tournament (2008)
 Match of the Decade (2010s) 
 Rolling Stone
 Best Heel (2015)
 Best Promos (2015) 
 Best Storyline (2015) 
 Ranked No. 6 of the 10 best WWE wrestlers of 2016
 Rookie of the Year (2015)
 WWE Match of the Year (2015) 
 WWE Wrestler of the Half-Year (2015)
 SoCal Uncensored
 Match of the Year (2011) with Super Dragon vs. The Young Bucks on December 10
 Wrestler of the Year (2005, 2011, 2012)
 Sports Illustrated
 Ranked No. 7 of the top 10 wrestlers in 2017
 Wrestling Observer Newsletter
 Best Brawler (2010–2012)
 Feud of the Year (2010) 
 Feud of the Year (2023) 
 Squared Circle Wrestling
 2CW Heavyweight Championship (1 time)
 2CW Tag Team Championship (1 time) – with Jason Axe
 2CW Heavyweight Championship Tournament (2012)
 WWE
 WWE Universal Championship (1 time)
 WWE Intercontinental Championship (2 times)
 WWE United States Championship (3 times)
 WWE Raw Tag Team Championship (1 time) – with Sami Zayn
 WWE SmackDown Tag Team Championship (1 time) – with Sami Zayn
 NXT Championship (1 time)
 16th Grand Slam Champion (under current format; 23rd overall)

สิ่งเดิมพันต่างๆ
ผู้ชนะ (เดิมพัน)ผู้แพ้ (เดิมพัน)สถานที่วันที่หมายเหตุเอล เจเนริโก (หน้ากาก)  เควิน สตีน (สัญญา)  นิวยอร์กซิตี, รัฐนิวยอร์ก    เดิมพัน หน้ากาก กับ อาชีพ ในริงออฟออเนอร์ ศึกไฟนอลแบทเทิล 2010

เกร็ดความรู้
 เขาเคยใช้ชื่อปล้ำในสมัยอยู่อินดี้ว่า เควิน สตีน (Kevin Steen) ซึ่งเป็นชื่อจริงของตัวเอง
 เขาเคยมีฉายาหนึ่งว่า "Mr. Wrestling" เนื่องจากเขาเป็นนักมวยปล้ำที่ครบเครื่อง สามารถปล้ำได้ทั้งสไตล์พละกำลัง, เทคนิค, หรือแม้แต่เหินเวหา
 แม้จะหนักถึง 266 ปอนด์ (121 กก.) เขาก็สามารถทำท่า Moonsault, High-angle Senton Bomb, และ 450 Splash ได้
 เขาไม่ได้พูดภาษาอังกฤษเป็นมาตั้งแต่แรก โดยเขาเป็นชาวแคนาดาเชื้อสายฝรั่งเศสซึ่งจะพูดภาษาฝรั่งเศสเป็นภาษาแม่ และเมืองที่เขาเกิดคือ Saint-Jean-Sur-Richelieu (แซงต์-ฌอง-ซูร์-ริชีเลอ) เป็นเมืองในรัฐควีเบค ซึ่งเป็นรัฐที่มีคนพูดภาษาฝรั่งเศสอยู่มาก
 เขาเพิ่งจะเริ่มเรียนภาษาอังกฤษเมื่อเริ่มเป็นวัยรุ่นเท่านั้นเอง โดยหนึ่งในช่องทางเรียนรู้ของเขาคือการดู WWE ในเสียงบรรยายภาษาอังกฤษ แม้ว่ารายการที่ฉายในแคนาดาจะมีเวอร์ชันภาษาฝรั่งเศสให้เขาเลือกดูก็ตาม
 เขาเริ่มฝึกมวยปล้ำตั้งแต่อายุ 16 ปี
 แมตช์แรกในชีวิตของเขา เกิดขึ้นในสมาคมอินดี้ IWS โดยเจอกับเทรนเนอร์ของเขาเองคือ เอล เจเนริโก (แซมี เซย์น) ซึ่งเป็นเพื่อนซี้ของเขาในชีวิตจริงด้วย
 เขากับเซนเคยเปิดศึกกันในบทมาแล้วหลายครั้งตั้งแต่สมัยปล้ำอยู่ในสมาคมเล็กๆที่แคนาดา ทั้งคู่เจอกันมานับครั้งไม่ถ้วนและส่วนใหญ่ โอเวนส์คือคนเขียนบทด้วยตัวเอง
 เขามีความเป็นนักธุรกิจสูงมาก ตั้งแต่ที่เขาปล้ำอินดี้เขาก็รู้จักผลิตสินค้าของตัวเองมาขายแล้ว
 เขามักจะให้ลูกชายของเขามีส่วนร่วมกับงานของเขาเสมอ โดยเขามักจะพาลูกมาอยู่ที่หลังฉากเป็นประจำ และยังเคยเอาลูกมาเป็นส่วนหนึ่งของเนื้อเรื่องสมัยอยู่อินดี้ด้วย
 เขาเป็นแฟนตัวยงของโอเวน ฮาร์ต ซึ่งก็เป็นที่มาของชื่อ เควิน โอเวนส์ ด้วย รวมทั้งลูกชายคนแรกของเขาก็ชื่อ โอเวน สตีน (Owen Steen)
 เขารู้จักกับสโตน โคลด์ มาตั้งแต่ก่อนเข้า WWE แล้ว และสโตน โคลด์ก็เป็นคนที่แนะนำเขาว่าให้หัดพูดจาด่าคนให้มากๆ จะทำให้ประสบความสำเร็จในวงการนี้
 เขามีสถิติเป็นแชมป์ทุกๆสมาคมที่เขาเคยสังกัด
 เขาเป็นคนรักสัตว์มากๆ โดยทุกๆเมืองที่เขาเดินทางไปเป็นครั้งแรกเขาจะต้องไปเยี่ยมเยียนสวนสัตว์ของเมืองนั้นเสมอ
 เขาเคยเกือบจะเลิกเป็นนักมวยปล้ำไปแล้วในสมัยที่อยู่กับริงออฟออเนอร์ (ROH) โดยตอนนั้น จิม คอร์เนตต์ ประธาน ROH ไม่ชอบเขาที่มีรูปร่างอ้วนและไม่สมกับเป็นนักมวยปล้ำ จึงได้สั่งพักงานเขาและให้เขาไปลดน้ำหนัก เขาต้องอยู่บ้านเฉยๆโดยไม่ได้รับเงินค่าจ้างจาก ROH เลย จนทำให้เขาเกือบจะไปหางานอย่างอื่นทำแล้ว แต่สุดท้ายเขาก็กลับมาได้
 ว่ากันว่ารายได้ที่เขากับเซย์นได้รับจาก NXT นั้นน้อยยิ่งกว่าตอนเขาอยู่อินดี้เสียอีก แต่พวกเขาก็เลือกที่จะเสี่ยง เพราะถ้าได้เป็นสตาร์ WWE เมื่อไหร่รายได้จะมากกว่าตอนอยู่อินดี้แน่นอน

อ้างอิง

แหล่งข้อมูลอื่น



 Ring of Honor profile 


หมวดหมู่:นักมวยปล้ำอาชีพชาวแคนาดา‎
หมวดหมู่:ผู้ประกาศนักมวยปล้ำอาชีพ